జర్మనీ చలచిత్రం ఈ మాధ్యమం తొలి సంవత్సరాలలో మాక్స్ స్కాల్దనోవ్‌స్కితో ప్రారంభమైంది. ప్రత్యేకించి వీమర్ గణతంత్రం నాటి రాబర్ట్ వీన్, ఫ్రెడ్రిక్ విల్హేల్మ్ ముర్ను వంటి జర్మనీ భావవాదుల వలన ప్రభావితమైనది. ఆస్ట్రియన్-దర్శకుడు ఫ్రిట్జ్ లాంగ్, 1926లో జర్మనీ పౌరసత్వం స్వీకరించాడు. యుద్ధానికి ముందు ఆయన చిత్ర పరిశ్రమలో వృత్తిపరంగా బాగా వృద్ధి చెందాడు. ఈయన హాలీవుడ్ చిత్ర పరిశ్రమపై అధిక ప్రభావాన్ని చూపాడు. ఆయన నిశ్శబ్ద చిత్రం మెట్రోపోలిస్ (1927) ఆధునిక శాస్త్ర ఊహాజనిత చిత్రాలకు జన్మ ఇచ్చింది.

1930లో ఆస్ట్రియన్-అమెరికన్ జోసెఫ్ వాన్ స్టెర్న్బెర్గ్ "ది బ్లూ ఏంజెల్"కు దర్శకత్వం వహించాడు. ఇది మొట్టమొదటి పూర్తినిడివి జర్మనీ శబ్ద చిత్రం, ఇది నటి మరలెన్ డైట్రిచ్‌కు ప్రపంచఖ్యాతిని తెచ్చిపెట్టింది. వాల్టర్ రుట్మన్ దర్శకత్వం వహించిన భావవాద డాక్యుమెంటరీ బెర్లిన్, సింఫోనీ ఆఫ్ ఎ గ్రేట్ సిటీ, పట్టణ స్వరసమ్మేళనానికి ముఖ్య ఉదాహరణగా ఉంది. నాజి యుగం ఎక్కువగా ప్రచార చిత్రాలను నిర్మించింది. అయితే రీఫెన్‌స్తఃల్ మరిన్ని కొత్త విలువలను చిత్రాలలో ప్రవేశపెట్టారు.

1970లు, 80లలో వోల్కేర్ స్చ్లోన్దోర్ఫ్ఫ్, వేర్నేర్ హీర్జోగ్, విం వేన్డేర్స్, రైనేర్ వేర్నేర్ ఫస్స్బిందర్ వంటి నూతన జర్మన్ చలన చిత్ర దర్శకులు తరచూ వారి రెచ్చగొట్టే చిత్రాలతో పశ్చిమ జర్మనీ చిత్రారంగాన్ని తిరిగి అంతర్జాతీయ గద్దెపై నిలిపారు.
ఇటీవలి కాలంలో, "గుడ్ బై లెనిన్!" (2003), "గెగెన్ డై వాండ్ (హెడ్-ఆన్)" (2004), "డెర్ అన్టర్గ్యాంగ్ (డౌన్ఫాల్)" (2004), "డెర్ బాడెర్ మేయిన్హోఫ్ కాంప్లెక్స్" (2008) వంటి చిత్రాలు అంతర్జాతీయ విజయాన్ని సాధించాయి.

1979లో ఉత్తమ విదేశీ భాషా చిత్రానికి అకాడెమి అవార్డు జర్మన్ చిత్రాలైన "డై బ్లేక్ ట్రోమ్మేల్ (ది టిన్ డ్రం)" కు, 2002లో "నోవేర్ ఇన్ ఆఫ్రికా" కు, "దాస్ లేబెన్ దర్ అన్దేరెన్ (ది లైవ్స్ ఆఫ్ అదర్స్)"కు 2007 లోను లభించాయి. బాగా ప్రసిద్ధి చెందిన నటులలో మరలెన్ దిఎత్రిచ్, కలుస్ కిన్‌స్కి, హన్నా స్చ్య్గుల్ల, ఆర్మిన్ ముల్లర్-స్తహ్ల్, జూర్గెన్ ప్రోచ్నౌ, థామస్ క్రేత్స్చ్మాన్ ఉన్నారు.

1951 నుండి ప్రతి సంవత్సరం నడుపబడుచున్న బెర్లిన్ చిత్రోత్సవం, ప్రపంచంలోని మొట్టమొదటి చిత్రోత్సవాలలో ఒకటి. అంతర్జాతీయ న్యాయబృందం ప్రపంచవ్యాప్తంగా ప్రాతినిధ్యం వహించే చిత్రాలపై దృష్టి పెట్టి గెలుపొందిన చిత్రాలకు బంగారు, వెండి ఎలుగుబంట్లను అందిస్తుంది. యూరోపియన్ ఫిల్మ్ అకాడెమి ఇఎఫ్ఏ కేంద్ర స్థానమైన బెర్లిన్ లో ప్రతి రెండవ సంవత్సరంలో యూరోపియన్ ఫిల్మ్ అవార్డుల ఉత్సవం జరుపబడుతుంది. పోస్టడంలో ఉన్న బబెల్స్బెర్గ్ స్టూడియోస్ ప్రపంచంలోని పురాతనమైన అతి-పెద్ద స్టూడియోస్, అంతర్జాతీయంగా చిత్రనిర్మాణానికి కేంద్రంగా ఉన్నాయి.


విదేశీ సంబంధాలు
ప్రభుత్వం
చలనచిత్రం
జర్మనీ జాతులు